རྒྱ་མཚོའི་ངོས་ནས་མི་ཊར་བཞི་སྟོང་ལྷག་གི་མཚམས་ན་ལོ་རབས་ནས་ལོ་རབས་སྣོད་བཅུད་ཀྱི་གཏེར་ཁ་རབ་ཏུ་ཕྱུག་ཅིང་།རང་བྱུང་གི་མཛེས་རྒྱན་རྣམ་པར་བཀྲ་བའི་གླིང་ཕྲན་ཨེ་ཤ་ཡའི་གཙུག་རྒྱན་ཏེ་འཛམ་གླིང་གི་མཐོ་སྒང་།གངས་དཀར་ལྷུན་པོའི་ཕ་ཁྱིམ།གངས་ཆབ་བསིལ་མའི་འབྱུང་ཁུངས།འདབ་ཆགས་བྱ་རིགས་དང་སྲོག་ཆགས་སྟོང་ཕྲག་གི་ཁྱིམ་གཞི་ཆེན་མོ།གནས་འདི་ནས་ཉམ་ཆུང་མི་རིགས་ཤིག་གི་ཚུལ་ལྡན་གྱི་རང་གཤིས་དོར་མ་མྱོང་ལ།གནས་འདི་ནས་མུ་རིགས་ཡ་རབས་ཤིག་གིས་རང་ཉིད་ཀྱི་ཁེ་ཕན་བློས་བཏང་སྟེ་སྐྱེས་འགྲོ་ཡོངས་ཀྱི་འབྱུང་འགྱུར་གྱི་ཁྱིམ་གཞིའི་སླད་དུ་གཅེས་སུ་འོས་པའི་ཚེ་སྲོག་ཤོར་བ་ཐེངས་ཤིག་ག་ལ་ཡིན།